Jabarkan Pananggulangan dari Jantung dalam bahasa jawa

Ora ana pananggulangan kang luwih becik kanggo nyegah lelara lan serangan jantung, kejaba gaya urip séhat (kaya asring tangi luwih ésuk ora asring melèk kewengèn, lan ora ngrokok lan ora ngombé ombènan kang ngandhut alkohol), pola mangan kang séhat (ngakèhi mangan panganan kang ngandhut serat lan sayur/janganan, sarta ora kakèhen mangan panganan ngandhut lemak lan ngandhut kolesterol dhuwur), lan ulah raga kang kaatur lan ora kaluwihen. Nanging, ana sapérangan dat kang dipercaya bisa ngurangi utawa nambah résiko lelara lan serangan jantung, ing antarané:

Sapérangan panliti nyebutaké yèn dat allicin ing Bawang Putih pranyata bisa mbiyantu njaga kaséhatan jantung. Panlitèn mau nedahaké yèn déning khasiat dat allicin, kategangan pambuluh getih saya kurang 72%. Nanging sapérangan panliti liya ana uga kang nelakaké yèn ora ana gandhéngané antarané Bawang Putih karo kaséhatan Jantung. Ing studi kang dilakokaké marang 90 pangrokok kang awaké lemu, para panliti Éropah ngentuki yèn tambahan bubuk bawang putih kang suwéné 3 sasi ora ngatonaké owah-owahan ing kadhar kolesterol pangrokok mau utawa sapérangan tandha liya résiko lelara jantung.

Studi mbuktèkaké yèn ngurangi ngrokok ora ngurangi résiko lelara Jantung. Kanggo bener-bener ngurangi résiko lelara Jantung, wong kudu bener-bener mandheg ngrokok .

Panemon kang diterbitaké ing Journal of the American College of Cardiology ndungkap konsumsi suplemen Vitamin C bisa ngurangi résiko lelara jantung.

Panlitèn nedahaké, ngurangi konsumsi uyah bisa ngurangi résiko lelara Jantung. Konsumsi uyah bisa ngundhakaké tekanan getih. Ing parcobèn dhiét uyah asor nedahaké résiko lelara jantung nganti 25% lan résiko serangan jantung nganti 20%